ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சென்னையில் மாற்றுத் திறனாளிகளுக்கான சுயதொழில் வங்கிக் கடன் பரிந்துரை முகாம்
சென்னை மாவட்டத்தைச் சேர்ந்த மாற்றுத் திறனாளிகள், சுயதொழில் மூலம் வாழ்க்கை மேம்பாடு அடைவதற்கு உதவியாக, “சுயதொழில் வங்கி கடன் பரிந்துரை முகாம்” 10.03.2022 வியாழன் அன்று காலை 10 மணி முதல் மதியம் 01 மணி வரை கிண்டியிலுள்ள மாற்றுத் திறனாளிகளுக்கான வாழ்க்கை மேம்பாட்டு சேவை மையத்தில்  நடைபெற உள்ளது.
இம்முகாமில் மாற்றுத் திறனாளிகள் நலத்துறையின் மூலம் –
- சுய தொழில் செய்வதற்கு மானியத்துடன் ரூ.25,000 முதல் ரூ.ஒரு லட்சம் வரை வங்கிகளுக்கு பரிந்துரை செய்யப்பட உள்ளது.
- மாவட்ட மத்திய கூட்டுறவு வங்கியில் வட்டியில்லா கடன் வழங்க பரிந்துரை செய்யப்பட உள்ளது.
- மாற்றுத் திறனாளிகள் ஆவின் பாலகம் அமைப்பதற்கு ரூ.50,000 மானியம் வழங்க பரிந்துரை செய்யப்பட உள்ளது.
- மாவட்ட தொழில் மையத்தின் மூலம் ரூ.5 லட்சம் வரை வங்கிக்கடன் வழங்க ஆலோசனையும் வழங்கப்பட உள்ளது.
எனவே சென்னை மாவட்டத்தைச் சேர்ந்த மாற்றுத் திறனாளிகள், மாற்றுத் திறனாளிகளுக்கான தேசிய அடையாள அட்டையுடன் கூடிய மருத்துவ சான்றிதழ், ஆதார் அட்டை, வங்கி சேமிப்பு கணக்குப் புத்தகம், யூ.டி.ஐ.டி. அட்டை, ஆகியவற்றின் இரண்டு நகல்களையும், 2 பாஸ்போர்ட் அளவு புகைப்படங்களையும் சிறப்பு முகாமிற்கு கொண்டு வர வேண்டும்.
இந்த முகாமிற்கு நேரில் வந்து மாற்றுத் திறனாளிகள் பயன்பெற வேண்டுமென்று சங்கீதா பற்குணன், துணை இயக்குனர்  வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
குடியரசுத் தலைவர் செயலகம்
மகாத்மா காந்தி 150வது பிறந்தநாள் விழா: குடியரசுத் தலைவர் தலைமையில் தேசிய கமிட்டிக் கூட்டம்
மகாத்மா காந்தியின் 150ஆவது பிறந்த நாள் விழாவைக் கொண்டாடுவதற்கான தேசியக் கமிட்டியின் கூட்டம் குடியரசுத் தலைவர் மாளிகையில் இன்று  நடைபெற்றது. கூட்டத்திற்குக் குடியரசுத் தலைவர் திரு. ராம்நாத் கோவிந்த் தலைமை வகித்தார். குடியரசுத் தலைவர் தலைமையில் அமைந்த இந்த தேசியக் கமிட்டியில் குடியரசுத் துணைத் தலைவர், பிரதம மந்திரி, மத்திய அமைச்சர்கள், முன்னாள் பிரதமர்கள், மாநில முதலமைச்சர்கள், நாடாளுமன்றத்தின் மூத்த உறுப்பினர்கள், பல்வேறு கட்சிகளைச் சேர்ந்த அரசியல் தலைவர்கள், காந்தியவாதிகள், சமூகச் சிந்தனையாளர்கள், நாட்டின் பல்வேறு பகுதிகளைச் சார்ந்த சமூக ஆர்வலர்கள் இடம்பெற்றுள்ளனர். மொத்தம் 125 பேர் கொண்ட இந்த தேசிய கமிட்டியில் 116 பேர் இந்தியாவைச் சேர்ந்தவர்கள்.
இவர்களுடன் ஐ.நா. மன்றத்தின் முன்னாள் தலைமைச் செயலர்கள் திரு. கோஃபி அன்னன், திரு. பான் கீ மூன், நோபல் பரிசு பெற்ற ஆர்ச் பிஷப் டெஸ்மண்ட் டூடு , அமெரிக்காவின் முன்னாள் துணை அதிபர் திரு. அல் கோர் உள்ளிட்ட 9 சர்வதேச பிரமுகர்களும் இடம்பெற்றுள்ளனர்.
இன்று நடைபெற்ற கூட்டத்தில் வெளிநாடுகளைச் சேர்ந்த இருவர் உள்பட மொத்தம் 82 உறுப்பினர்கள் பங்கேற்றனர்.
கூட்டத்தில் குடியரசுத் தலைவர் திரு. ராம்நாத் கோவிந்த் பேசியதாவது:
“மகாத்மா காந்தி இந்தியாவுக்கு மட்டும் சொந்தமானவர் அல்ல. மனித குலத்துக்கு அளிக்கப்பட்ட இந்தியாவின் மிகச் சிறந்த வெகுமதிகளில் ஒன்றாக அவர் திகழ்கிறார். அவரது பெயர் பல்வேறு கண்டங்களைக் கடந்தும் அதிர்வலையை ஏற்படுத்திக் கொண்டிருக்கிறது.
இருபதாம் நூற்றாண்டில் மிகுந்த செல்வாக்கு மிக்க இந்தியத் தலைவராக
மகாத்மா காந்தி விளங்குகிறார். ஜனநாயக வழியில் விடுதலைக்காகப் போராடுவது, கொல்லாமை, அனைவரையும் இணைத்துச் செயல்படுவது ஆகியவற்றில் அவர் பிறருக்குத் தூண்டுகோலாக விளங்குகிறார். நமது சமூகத்தின் மக்கள், அரசியல் கோட்பாடுகள், அரசாங்கத்தின் கொள்கைகள், நம் நாட்டின் நம்பிக்கைகள், விருப்பங்கள், நமது நாட்டுமக்கள் ஆகிய அனைத்துப் பிரிவினருக்கும் நேர்மையின் அடையாளமாக மகாத்மா காந்தி திகழ்கிறார். அவரது பாரம்பரியம் மிகுந்த வளமை கொண்டது, விரிவானது. எனவே, ஏதோ ஒரு சில நாள்களோ சில மணி நேரமோ சந்தித்துப் பேசுவது நியாயமாக இருக்காது”
இவ்வாறு குடியரசுத் தலைவர் பேசினார்.
குடியரசுத் தலைவரின் விரிவான உரையைக் காணவும் தேசியக் கமிட்டியில் இடம்பெற்றோரின் பட்டியலை அறியவும். இணையதளம்: www.pib.nic.in
PIB Headquarters
கட்டாய பதிவு அடையாளத்தை தவறாக பயன்படுத்திய சென்னை எல்இடி விளக்கு நிறுவனத்தில் இந்திய தர நிர்ணய நிறுவனம் சோதனை
இந்திய தர நிர்ணய நிறுவனத்தின் சென்னையில் உள்ள தென் மண்டல அலுவலகத்தைச் சேர்ந்த அதிகாரிகள் குழு நேற்று  சென்னை பிராட்வேயில் தாத்தா முத்தையப்பா தெரு முதல் மாடியில் செயல்படும் லுவீனா லைட்டிங் நிறுவனத்தில் சோதனை மற்றும் பறிமுதல் நடவடிக்கையில் ஈடுபட்டனர். இந்திய தர நிர்ணய நிறுவனச் சட்டம் 2016-ஐ மீறியதாகவும், இந்திய தர நிர்ணய நிறுவனத்தின் கட்டாய பதிவு சின்னம் மற்றும் இந்திய தர நிர்ணய நிறுவனத்தின் சின்னம் ஆகியவற்றை தவறாக பயன்படுத்தியதற்காகவும் இந்த நடவடிக்கை மேற்கொள்ளப்பட்டது.
இந்த நடவடிக்கையின் போது, எல்இடி டியூப் லைட், எல்இடி ஸ்பாட் லைட், எல்இடி தெரு விளக்குகள், எல்இடி ஃபிளட்லைட் உள்ளிட்ட பல்வேறு வகையான 3500 எல்இடி விளக்குகள் பறிமுதல் செய்யப்பட்டன. 2016 இந்திய தர நிர்ணய நிறுவனச் சட்டம் பிரிவு 17-ஐ மீறும் வகையில் இந்த விளக்குகளில் இந்திய தர நிர்ணய நிறுவனத்தின் கட்டாய பதிவு சின்னம் மற்றும் அதன் நிறுவன சின்னம் ஆகியவை இடம் பெற்றிருந்தன.
இதனையடுத்து இந்த நிறுவனத்திற்கு எதிராக 2016 இந்திய தர நிர்ணய நிறுவன சட்டத்தின்படி நடவடிக்கை மேற்கொள்ளப்பட்டது. இந்தக் குற்றம் 2 ஆண்டுகள் வரையிலான சிறைத்தண்டனை அல்லது ரூ.2 லட்சம் அபராதம் விதிக்கப்படக் கூடியது. எனினும் உற்பத்தி செய்யப்பட்ட அல்லது விற்கப்பட்ட அல்லது விற்பனைக்கு வைக்கப்பட்டிருந்த அல்லது ஹால்மார்க் உள்ளிட்ட தர முத்திரை பொறிக்கப்பட்டிருந்த பொருட்களின் மதிப்பை போல 10 மடங்கு வரை தண்டனை அதிகரிக்கப்படலாம். இந்த தண்டனைகள் 2016 இந்திய தர நிர்ணய நிறுவன சட்டம் பிரிவு 29-ன்படி முதல் முறை குற்றவாளிகளுக்கு ஆனது ஆகும்.
பொதுமக்கள், தரக்கட்டுப்பாட்டு உத்தரவை மீறக் கூடிய நிகழ்வுகள் ஏதும் தங்கள் கவனத்திற்கு வந்தால் அதனை சென்னை தரமணி 4-வது குறுக்குத் தெருவில் சிஐடி வளாகத்தில் உள்ள இந்திய தர நிர்ணய நிறுவனத்தின் தென் மண்டல அலுவலகத்திற்கு தகவல் தெரிவிக்குமாறு கேட்டுக் கொள்ளப்படுகிறார்கள். இத்தகைய புகார்களை மின்னஞ்சல் மூலம் sro@bis.org.in என்ற முகவரிக்கோ அல்லது 044-22541087 என்ற எண்ணுக்கு தொலைநகல் மூலமாகவோ அனுப்பலாம். இத்தகைய புகார்கள் மற்றும் தகவல்கள் ரகசியமாக வைக்கப்படும். மேலும் விவரங்களுக்கு சென்னையில் உள்ள இந்திய தர நிர்ணய நிறுவனத்தின் தென் மண்டல அலுவலகத்தை 044-22541220 என்ற தொலைபேசி எண் மூலம் தொடர்பு கொள்ளலாம். இந்த நிறுவனம் பற்றிய பொதுத் தகவல்களுக்கு அதன் இணையதளம் www.bis.gov.in என்பதை அணுகலாம் என்று இந்திய தர நிர்ணய நிறுவனத்தின் தொடர்பு துணை இயக்குனர் திரு.அஜய் கன்னா வெளியிட்ட செய்திக் குறிப்பு தெரிவிக்கிறது.
பாதுகாப்பு அமைச்சகம்
மாஸ்கோவில் நடைபெற உள்ள இரண்டாம் உலகப்போர் வெற்றி விழாவின் 75-வது ஆண்டு விழாவில் பங்கேற்க, முப்படைகளையும் அனுப்பிவைக்க இந்தியா முடிவு செய்துள்ளது
இரண்டாம் உலகப்போரின் 75-வது ஆண்டு வெற்றி விழாவை ஒட்டி, இப்போரில் பங்கேற்ற ரஷ்யா மற்றும் அதன் நட்பு நாடுகளைச் சேர்ந்த வீரர்களின் துணிச்சல் மற்றும் தியாகத்தைப் போற்றி கவுரவிக்கும் விதமாக, மாஸ்கோவில் பிரம்மாண்ட ராணுவ அணிவகுப்பு நடைபெற உள்ளது. இந்த வெற்றி தினத்தை ஒட்டி பிரதமர் திரு.நரேந்திரமோடி, ரஷ்ய அதிபர் திரு. விளாடிமிர் புதினுக்கு, மே 9, 2020 அன்று கடிதம் ஒன்றை எழுதியது நினைவு கூறத்தக்கது. பாதுகாப்பு அமைச்சர் திரு.ராஜ்நாத் சிங், ரஷ்ய பாதுகாப்பு அமைச்சர் திரு.செர்ஜி சோய்கு-விற்கு, வாழ்த்துச் செய்தி அனுப்பியிருந்தார்.
மாஸ்கோவில், ஜுன் 24, 2020-இல் நடைபெற உள்ள வெற்றி தின அணிவகுப்பில் பங்கேற்க இந்தியப் படைகளை அனுப்பிவைக்குமாறு, ரஷ்ய பாதுகாப்பு அமைச்சர் அழைப்பு விடுத்திருந்தார். மற்ற நாடுகளின் படை வீரர்கள் பங்கேற்கவுள்ள இந்த அணிவகுப்பில், இந்திய முப்படைகளைச் சேர்ந்த 75-வீரர்கள் பங்கேற்பார்கள் என பாதுகாப்பு அமைச்சர் ஒப்புக் கொண்டிருந்தார். ரஷ்ய மக்கள் தங்களது தேசத்தின் தியாகிகளை நினைவுகூரும் விதமாக நடத்தும் இந்த அணிவகுப்பில், ரஷ்ய மக்களுக்கு இந்தியாவின் ஆதரவைத் தெரிவிக்கும் விதமாக இந்திய வீரர்கள் பங்கேற்க உள்ளனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவின் மொத்த கொவிட் தடுப்பூசியின் எண்ணிக்கை 88 கோடியைக் கடந்து குறிப்பிடத்தக்க சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 88 கோடியைக் கடந்து, புதிய சாதனையைப் படைத்துள்ளது. கடந்த 24 மணி நேரத்தில் 65,34,306 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 85,92,824 முகாம்களில் 88,34,70,578 தடுப்பூசிகள் போடப்பட்டுள்ளன.
கடந்த 24 மணி நேரத்தில் 28,718 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,30,14,898 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.85 சதவீதமாக உள்ளது. இது கடந்த மார்ச் 2020-க்குப் பிறகு மிக அதிகமாகும்.
தொடர்ந்து 95 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 23,529 புதிய வழக்குகள் பதிவாகியுள்ளன.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 2,77,020 ஆக உள்ளது. இது, நாட்டின் மொத்த பாதிப்பில் 0.82 சதவீதம் ஆகும். இது 195 நாட்களில் மிகக் குறைவானது.
கடந்த 24 மணி நேரத்தில் 15,06,254 பரிசோதனைகளும், இந்தியாவில் இதுவரை மொத்தம் 56,89,56,439 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 97 நாட்களாக 3 சதவீதத்திற்கும் குறைவாக, 1.75 சதவீதமாகவும், தினசரி தொற்று உறுதி விகிதம் 156 சதவீதமாகவும் இன்று பதிவாகியுள்ளது. இந்த எண்ணிக்கை 31 நாட்களாக 3 சதவீதத்திற்குக் குறைவாகவும், தொடர்ந்து 114 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1759542
அறிவியல் மற்றும் தொழில்நுட்பத்துறை
அறிவியில் ரீதியிலான முயற்சிகளை மேற்கொள்ளும் தொழில்நுட்ப மேம்பாட்டு வாரியத்தின்  நடவடிக்கைகள் கொவிட்-19 ஐ எதிர்கொள்வதில் முக்கிய பங்கு வகிக்கின்றன
COVID 19 ஐ எதிர்த்துப் போராடுவதற்கான தொழில்நுட்பங்களை விரைவாகக் கொண்டுவருவதிலும், தொற்றுநோயைச் சமாளிக்க தேசத்திற்கு உதவுவதிலும் அறிவியல் அடிப்படையிலான தொடக்கங்கள் முக்கிய பங்கு வகிக்கின்றன.
ஆராய்ச்சியாளர்கள், தொழிலதிபர்கள் மற்றும் தொழில்முனைவோர் தங்கள் திறன்களையும், இந்த பிரமாண்டமான போரை அனைத்து முனைகளிலும் எதிர்த்துப் போராடுவதற்கான முயற்சிகளையும் ஒருங்கிணைத்ததால், பல அறிவியல் அடிப்படையிலான தொடக்கங்கள்  முயற்சிகள் புதிய தொழில்நுட்பங்களை வெளிக்கொண்டு, தற்போதுள்ள தொழில்நுட்பங்களை மீண்டும் உருவாக்கி, அதன் செயல்பாடுகளை அளவிட்டு, அரசாங்கத்தின் ஆதரவுடன் சந்தைப்படுத்தப்படுகின்றன.
இந்த காலகட்டத்தில் நாட்டை மேம்படுத்தும் வகையில் பிபிஇ கவச உடைகள், முகக்கவசங்கள், சோதனைக்கான உள்கட்டமைப்பு, தடுப்பூசிகளுக்கான ஆராய்ச்சி ஆகியவற்றின் உற்பத்தி திறனை அதிகரிக்க தற்போதுள்ள திறன், உள்கட்டமைப்பு மற்றும் வளங்கள் நியாயமான முறையில் நிர்வகிக்கப்பட்டன.
அறிவியல் மற்றும் தொழில்நுட்பத் துறையின் தன்னாட்சி அமைப்பான தொழில்நுட்ப மேம்பாட்டு வாரியத்தின்  நிதி உதவி, பல புதிய  தொடக்க நிறுவனங்கள் தங்கள் தயாரிப்புகளை, சோதனைக் கருவிகள், முகக்கவசங்கள், கிருமிநாசினிகள், உடல் வெப்ப பரிசோதனைக் ஸ்கேனர்கள் மற்றும் மருத்துவ சாதனங்கள் போன்றவற்றை சந்தைப்படுத்திக்கொள்ள உதவியது. COVID-19 க்கு எதிரான போராட்டத்தில் இத்தகைய நிதி உதவியை வழங்குவதற்காக தொற்றுநோயை எதிர்த்துப் போராடுவதற்கான தீர்வுகளைத் தேடும் நிறுவனங்களின் திட்டங்களுக்கான அழைப்பால் இது தூண்டப்பட்டது. அழைப்பால் ஊக்கப்படுத்தப்பட்ட, பல புதிய  தொடக்க நிறுவனங்கள் புதுமையான திட்டங்களை முன்வைத்தன, இது சிறிய அறிவியல் அடிப்படையிலான முயற்சிகளால் தொழில்நுட்பங்களை வணிகமயமாக்க உதவியது மற்றும் தொற்றுநோயை எதிர்த்துப் போராட புதுமையான தீர்வுகளைக் கொண்டு வந்தது.
காய்ச்சல் போன்ற அறிகுறிகளைக் காண்பிக்கும் நபர்களின் மாதிரிகளைத் திரையிட்டு கண்டறிந்து நிகழ்நேர பி.சி.ஆர்  அடிப்படையிலான மூலக்கூறு கண்டறியும் கருவியை உருவாக்கிய உள்ளூர் நிறுவனம் புனேவைச் சேர்ந்த மைலேப்  டிஸ்கவரி ஆகும். ஐசிஎம்ஆர் மற்றும் சிடிஸ்கோவால்  அங்கீகரிக்கப்பட்டு இந்த கருவி உருவாக்கப்பட்டதோடு, மிகக் குறுகிய காலத்தில் பயன்படுத்தப்பட்டது. TDB இன் ஆதரவுடன், கருவி உற்பத்தி அதிகரிக்கப்பட்டு மிகக்குறுகிய காலத்தில் நாளொன்றுக்கு 30,000 சோதனைகள் 2 லட்சம் சோதனைகள் வரை அதிகரித்தது.
மேலும், இந்த நிறுவனம் அதிக உணர்திறன் கொண்ட ஆன்டிஜென் கருவி  ஒன்றையும் உருவாக்கியுள்ளது. இந்தக் கருவி ஆர்டி-பி.சி.ஆர் சோதனை மற்றும் காம்பாக்ட் எக்ஸ்எல் ஆகியவற்றை அணுக முடியாத தொலைதூர பகுதிகளில் உள்ள 2 கோடிக்கும் அதிகமான இந்தியர்களை அடைந்துள்ளது. இந்நிறுவனம் சிறப்பு ஆய்வகங்களை வடிவமைத்து மகாராஷ்டிரா, கோவா மற்றும் நாட்டின் பல பகுதிகளுக்குச் சென்று இரண்டாவது அலைகளின் போது கிராமப்புற மற்றும் நகர்ப்புறங்களில் நடமாடும் ஆர்டி-பி.சி.ஆர் ஆய்வகங்களை அமைத்த்து.
இந்தியாவின் முதல் சுய சோதனைக் கருவி மற்றும் அதன் வணிகமயமாக்கலை அதிகரிக்கும் “கோவிசெல்ஃப்” என்ற வீட்டிலேயே சோதனை செய்து கொள்ளும் கருவியை சமீபத்தில் உருவாக்கிய மைலேப்ஸ், இந்த நெருக்கடியின் போது சிறந்த நிறுவனமாக  உருவெடுத்துள்ளது, மேலும் இந்த நிறுவனம் COVID-19 க்கான சோதனை தொடர்பாக மேலும் முக்கிய பங்கு வகிக்கும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1722636
------
(Visitor Counter : 133
நிலக்கரி அமைச்சகம்
அதிகரித்து வரும் உள்நாட்டு தேவையை எதிர்கொள்ள நிலக்கரித்துறை தயார்: பிரல்ஹாத் ஜோஷி
அதிகரித்து வரும் உள்நாட்டு தேவையை எதிர்கொள்ள நிலக்கரித்துறை தயார் நிலையில் இருப்பதாக மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரல்ஹாத் ஜோஷி தெரிவித்துள்ளார். எதிர்வரும் பருவமழை காலத்திலும் நிலக்கரிக்கு எவ்வித தட்டுப்பாடும் ஏற்படாது எனவும் அவர் உறுதிபடக் கூறினார்.
நிலையான எரிசக்தி- பாதுகாப்பிற்கான பாதையில் நிலத்தடி நிலக்கரி சுரங்கம் என்ற கருப்பொருளின் அடிப்படையில் கோல் இந்தியா நிறுவனத்தின் சார்பில் புதுதில்லியில் ஏற்பாடு செய்யப்பட்டிருந்த மாநாடு மற்றும் கண்காட்சியில் மத்திய அமைச்சர் கலந்துகொண்டு உரையாற்றினார். அப்போது அடுத்த இரண்டு, மூன்று ஆண்டுகளில் நிலக்கரியை ஏற்றுமதி செய்யும் நிறுவனமாக கோல் இந்தியா நிறுவனம் முன்னேற வேண்டும் என்று வலியுறுத்தினார்.
நிலக்கரி உற்பத்தியில் படைக்கப்பட்டு வரும் சாதனைகள் நிலக்கரித் துறையில் இந்தியாவை தற்சார்புடையதாக மாற்றுவதற்கான பணிகளை உறுதி செய்வதாக குறிப்பிட்ட அவர், உற்பத்தியை பெருக்குவதைக் காட்டிலும், நிலக்கரி சுரங்கங்களின் பாதுகாப்பிற்கே அதிக முக்கியத்துவம் அளிக்கப்பட வேண்டும் எனவும் கேட்டுக்கொண்டார்.
உலக நாடுகளின் பொருளாதாரம் மந்தநிலையை சந்திக்கும்போது இந்தியா வேகமாக வளர்ந்து வரும் பொருளாதார நாடாக உருவெடுத்திருப்பதை சுட்டிக்காட்டிய அமைச்சர், அண்மைக் காலமாக இந்தியாவின் நன்மதிப்பு உலகளவில் உயர்ந்திருப்பதாகவும் கூறினார். வணிக ரீதியிலான நிலக்கரி சுரங்கப்பணிகளுக்கான சீர்திருத்த நடவடிக்கைகளை பாராட்டிய அவர், 87 நிலக்கரி பிரிவுகள் ஏலத்தில் பங்கெடுத்திருப்பதுடன், அவற்றில் சில ஏற்கனவே உற்பத்தியை தொடங்கியிருப்பதையும் நினைவுகூர்ந்தார். நிலத்தடி சுரங்கங்கள் வாயிலாக நிலக்கரி உற்பத்தியை மேம்படுத்துவதற்கான புதிய உத்திகள், நாம் சரியான பாதையில் சென்றுகொண்டிருப்பதை உறுதிப்படுத்துவதாகவும் அமைச்சர் திரு பிரல்ஹாத் ஜோஷி குறிப்பிட்டார்.
கூட்டுறவு அமைச்சகம்
புதுதில்லியில் நடைபெறும் மாநில கூட்டுறவுத்துறை அமைச்சர்களின் இரண்டு நாள் தேசிய மாநாட்டில் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா இன்று உரையாற்றினார்
புதுதில்லியில் நடைபெறும் மாநில கூட்டுறவுத்துறை அமைச்சர்களின் இரண்டு நாள் தேசிய மாநாட்டில் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா இன்று உரையாற்றினார் இம்மாநாட்டில், மத்திய கூட்டுறவுத்துறை இணை அமைச்சர் திரு பி எல் வர்மா, 21 மாநிலங்களின் கூட்டுறவுத்துறை அமைச்சர்கள் மற்றும் இரண்டு யூனியன் பிரதேசங்களின் துணை நிலை ஆளுநர்கள் உள்ளிட்டோர் கலந்து கொண்டனர்.
இந்த மாநாட்டில் உரையாற்றிய மத்திய கூட்டுறவுத்துறை அமைச்சர் திரு அமித் ஷா, வரும் காலங்களில், கூட்டுறவுத் துறையை புதிய வடிவத்திற்கு எடுத்துச் செல்வதற்கான படிக்கட்டாக இந்த இரண்டு நாள் மாநாடு அமையும் என்று தெரிவித்தார். இந்தியாவின் கூட்டுறவு இயக்கம் 125 ஆண்டுகால பழமையானது என்று கூறிய அவர், இதற்கான நடவடிக்கைகளில், உரிய மாற்றத்தை நாம் மேற்கொள்ளாவிடில், இது காலாவதியாகிவிடும் என்று தெரிவித்தார். ஒவ்வொருவரின் தேவையின் அடிப்படையில் கூட்டுறவுத் துறையை வலுப்படுத்த வேண்டிய தருணம் இது என்று அவர் குறிப்பிட்டார்.
கடந்த 2021ஆம் ஆண்டு ஜூலை 6-ம் நாள் கூட்டுறவுத்துறை அமைச்சகத்தை பிரதமர் நரேந்திர மோடி உருவாக்கியதாக குறிப்பிட்ட திரு அமித் ஷா, ஒரு வருட காலத்திற்குள் கூட்டுறவுத்துறை தொடர்பாக பல்வேறு கூட்டங்கள் மற்றும் மாநாடுகளை இந்த அமைச்சகம் நடத்தியுள்ளதாக கூறினார்.
பொருளாதாரத்தின் வலிமையான தூணாக கூட்டுறவுத்துறையை மாற்றுவதன் மூலம், கோடிக்கணக்கான ஏழை மக்களின் வாழ்வாதாரத்தில் நேர்மறையான மாற்றத்தைக் கொண்டுவர பிரதமர் நரேந்திர மோடி விரும்பியதாக அவர் தெரிவித்தார். 5 ஆண்டுகளில் மூன்று லட்சம் தொடக்க வேளாண் கூட்டுறவு சங்கங்களை ஏற்படுத்த கூட்டுறவுத்துறை அமைச்சகம் முயற்சித்து வருவதாக அவர் கூறினார். தரவு இல்லாமல் எந்தவொரு துறையிலும் வளர்ச்சி என்பது முடியாதது என்று கூறிய அவர், கூட்டுறவுத் துறைக்கு என தேசிய தரவு தளத்தை கூட்டுறவுத்துறை அமைச்சகம் உருவாக்கி வருவதாக தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857843
தேர்தல் ஆணையம்
தெற்காசிய தேர்தல் மேலாண்மை அமைப்புகளுக்கான மன்றத்தின் 11-வது வருடாந்திர கூட்டத்தை தலைமை தேர்தல் ஆணையர் தொடங்கி வைத்தார்
தெற்காசிய தேர்தல் மேலாண்மை அமைப்புகளுக்கான மன்றத்தின்  11-வது வருடாந்திர கூட்டத்தை இந்திய தலைமை தேர்தல் ஆணையரும் ஃபெம்போசாவின் தற்போதைய தலைவருமான திரு சுஷில் சந்திரா தொடங்கி வைத்தார். தேர்தல் ஆணையர்கள் திரு ராஜீவ் குமார் மற்றும் திரு ஏ சி பாண்டே ஆகியோர் உடனிருந்தனர்.
காணொலி மூலம் நடைபெற்ற இக்கூட்டத்தை பூடான் தேர்தல் ஆணையம் நடத்தியது. நாள் முழுவதும் நடைபெற்ற இந்த கூட்டத்தில் இந்தியா, ஆப்கானிஸ்தான், வங்கதேசம், பூடான், மாலத்தீவுகள், நேபாளம் மற்றும் இலங்கை உள்ளிட்ட நாடுகள் கலந்து கொண்டன.
ஃபெம்போசாவின் தலைவர் பதவியை நிறைவு செய்யும் திரு சுஷில் சந்திரா, பூடான் தலைமை தேர்தல் ஆணையர் மேன்மைமிகு டாஷோ சோனம் டோப்கேவுக்கு தலைவர் பொறுப்பை காணொலி மூலம் ஒப்படைத்தார். பூடானுக்கான இந்திய தூதர் மேன்மைமிகு மேஜர் ஜெனரல் வெட்சாப் நம்கியால் ஃபெம்போசா முத்திரையை திரு சுஷில் சந்திராவிடம் இருந்து பெற்றுக்கொண்டார்.
கூட்டத்தில் பேசிய திரு சுஷில் சந்திரா, ஜனநாயக உலகின் பெரும்பகுதியை ஃபெம்போசா பிரதிநிதித்துவப் படுத்துவதாகவும், தேர்தல் மேலாண்மை அமைப்புகளின் துடிப்புமிக்க சங்கமாக செயல்படுவதாகவும் கூறினார். வெளிப்படைத்தன்மை, நடுநிலை, ஜனநாயகம் மற்றும் ஒத்துழைப்பு ஆகியவற்றை தங்க முத்துக்களுடன் கூடிய அதன் முத்திரை குறிக்கிறது.
‘தேர்தலில் தொழில்நுட்பத்தின் பயன்பாடு’ என்பதே இன்றைய கூட்டத்தின் மையக்கருவாகும். வேகமாக வளர்ச்சி அடைந்து வரும் தொழில்நுட்பத்தோடு இணைந்து பல்வேறு செயல்முறைகளை இந்திய தேர்தல் ஆணையம் டிஜிட்டல் மயமாக்கி உள்ளதாக திரு சுஷில் சந்திரா குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744893
----
(Visitor Counter : 179
ஜல்சக்தி அமைச்சகம்
100 நாள் 'சுஜலாம்' பிரச்சாரம் ஆரம்பம்
விடுதலையின் அம்ரித் மகோத்சவ் கொண்டாட்டங்களின் ஒரு பகுதியாக 100 நாள் 'சுஜலாம்' பிரச்சாரத்தை ஜல் சக்தி அமைச்சகம் தொடங்கியுள்ளது. கழிவு நீர் மேலாண்மையை கிராம அளவில் மேற்கொண்டு, திறந்தவெளி மலம் கழித்தல் இல்லாத கிராமங்களை அதிக அளவில் உருவாக்குவதை இந்த பிரச்சாரம் நோக்கமாகக் கொண்டுள்ளது.
இதன் மூலம், நாடு முழுவதும் குறுகிய காலத்தில் திறந்த வெளி மலம் கழித்தல் இல்லாத கிராமங்கள் உருவாக்கப்படும். 2021 ஆகஸ்ட் 25 அன்று தொடங்கிய இந்த பிரச்சாரம் அடுத்த நூறு நாட்களுக்கு தொடர்ந்து நடைபெறும்.
10 லட்சம் குட்டைகளை அமைப்பது உள்பட, கிராமங்களில் கழிவு மற்றும் கழிவு நீர் மேலாண்மைக்கு தேவையான உள்கட்டமைப்பை உருவாக்குவதில் கவனம் செலுத்துவதோடு மட்டுமில்லாமல் நீர்நிலைகளின் நீடித்த மேலாண்மையையும் இந்த பிரச்சாரம் கருத்தில் கொள்ளும். நீர்நிலைகளில் கழிவுநீர் கலப்பது கிராமப் பகுதிகளிலும் கிராமங்களுக்கு வெளியேயும் முக்கிய பிரச்சினைகளில் ஒன்றாக உள்ளது. இந்த பிரச்சாரத்தின் மூலம் கழிவுநீர் மேலாண்மை மேம்படுத்தப்பட்டு, நீர்நிலைகள் புத்தாக்கம் பெறும்.
தற்போதைய நிலைமையை ஆய்வு செய்வதற்காக சமுதாய ஆலோசனைகள் மற்றும் கிராம சபைக் கூட்டங்கள் நடத்தப்படும். திறந்தவெளியில் மலம் கழித்தலை ஒழிப்பது மற்றும் கழிவுநீர் குட்டைகளை அமைப்பது குறித்த தீர்மானங்கள் நிறைவேற்றப்படும். இதுதொடர்பான 100 நாள் திட்டம்
உருவாக்கப்படும். தேவையான அளவு கழிவுநீர் குட்டைகளும் கழிவறைகளும் கட்டப்பட்டு, கிராமங்களில் உள்ள அனைத்து வீடுகளும் கழிவறைகளை பயன்படுத்துவது உறுதிசெய்யப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748899
-----
(Visitor Counter : 265
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை பாதுகாப்பு தொடர்பான பிரச்சனைகளுக்கு கூட்டாக தீர்வு காண பங்குதாரர்களுக்கு விழிப்புணர்வு ஏற்படுத்த வேண்டும் என்று திரு நிதின் கட்கரி வலியுறுத்தல்
சாலைப் பாதுகாப்பு தொடர்பான பிரச்சினைகளுக்கு கூட்டாகத் தீர்வு காண பங்குதாரர்களுக்கு விழிப்புணர்வு ஏற்படுத்த வேண்டும் என்று மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி வலியுறுத்தியுள்ளார்.
சேவ்லைஃப் அறக்கட்டளையுடன் இணைந்து தேசிய நெடுஞ்சாலைகள் ஆணையம் / சாலைப் போக்குவரத்து மற்றும் நெடுஞ்சாலைகள் அமைச்சகம் ஏற்பாடு செய்திருந்த நிகழ்ச்சி ஒன்றில் பேசிய அவர், சாலைப் பாதுகாப்பு என்பது மிகவும் தீவிரமான பிரச்சினை என்றும், சாலை விபத்துக்களை குறைக்க சமரசம் இன்றி செயல்பட வேண்டும் என்றும் கூறினார்.
சாலைப் பாதுகாப்பிற்கு அதிக முன்னுரிமை அளித்து 2024-ம் ஆண்டுக்குள் சாலை விபத்து இறப்புகளை 50% குறைக்க இலக்கு நிர்ணயித்துள்ளோம் என்று அமைச்சர் தெரிவித்தார்.
சாலை பாதுகாப்பை மேம்படுத்த சேவ்லைஃப் அறக்கட்டளை முன்வைத்த பல்வேறு உத்திகள் மற்றும் தீர்வுகளை விரைவில் பரிசீலித்து செயல்படுத்துமாறு மூத்த அதிகாரிகளுக்கு திரு கட்கரி அறிவுறுத்தினார்.
சாலைகளில் விபத்து ஏற்படும் பகுதிகள் குறித்து உடனடியாக நடவடிக்கை எடுக்க வேண்டும் என்றும் அமைச்சர் கூறினார். நடவடிக்கை எடுக்கும்போது உடனடி நடவடிக்கைகள், இடைக்கால நடவடிக்கைகள், நீண்ட கால நடவடிக்கைகள் என மூன்று விஷயங்களைக் கருத்தில் கொள்ள வேண்டும் என்றார் அவர்.
பூஜ்ஜிய விபத்துகளுக்கான உறுதிமொழியை அனைத்து பிராந்திய அதிகாரிகள் மற்றும் திட்ட இயக்குநர்கள் எடுத்துக் கொள்ள வேண்டும் என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1824100
மத்திய அமைச்சரவை தலைமைச் செயலகம்
கோடை காலம் மற்றும் அதன் தீவிரத்தைக் குறைப்பதற்கான தயார்நிலை நடவடிக்கைகள் குறித்து மத்திய அமைச்சரவை செயலாளர் தலைமையில் ஆய்வுக் கூட்டம்
வரவிருக்கும் கோடை காலம் மற்றும் அதன் தீவிரத்தைக் குறைப்பதற்கான தயார்நிலை நடவடிக்கைகள் குறித்த ஆய்வுக் கூட்டம் மத்திய அமைச்சரவை செயலாளர் திரு ராஜீவ் கௌபா தலைமையில் நடைபெற்றது. சம்பந்தப்பட்ட மத்திய அமைச்சகங்கள்/ துறைகளின் செயலாளர்கள், வெப்ப அலையால் பாதிப்புக்கு உள்ளாகக் கூடிய மாநிலங்கள் மற்றும் யூனியன் பிரதேசங்களின் தலைமைச் செயலாளர்கள் உள்ளிட்டோர் இதில் கலந்துகொண்டனர்.
மார்ச் முதல் மே மாதம் வரையிலான காலகட்டத்தின் வெப்பநிலை மற்றும் உலகளாவிய வானிலை நிலவரத்தின் முக்கிய அம்சங்களை இந்திய வானிலை ஆய்வு மையம் எடுத்துரைத்தது. இந்தியாவின் வடகிழக்கு, கிழக்கு மற்றும் மத்திய பகுதிகளின் பெரும்பாலான இடங்களில் இயல்பைவிட அதிகமான வெப்பம் பதிவாகக் கூடும் என்று அதில் தெரிவிக்கப்பட்டது. தென் தீபகற்ப இந்தியாவில் குறைந்தபட்ச வெப்பநிலை, இயல்பு முதல் அதற்கு குறைவானது வரை இருக்கக்கூடும் என்றும், நாட்டின் இதர இடங்களின் பெரும்பாலான பகுதிகளில் இயல்பை விட வெப்பம் அதிகமாகவே இருக்கும் என்றும் இந்திய வானிலை ஆய்வு மையம் கூறியது.
மார்ச் மாதத்தின் எஞ்சிய நாட்களில் குறிப்பிடத்தக்க அளவில் வெப்ப அலை ஏற்படாது என்று தெளிவுபடுத்திய இந்திய வானிலை ஆய்வு மையம், அதே வேளையில், மார்ச் மாத மத்தியில் இந்தோ- கங்கை சமவெளி மற்றும் கிழக்கு இந்தியாவின் சில பகுதிகளில் வெப்பநிலை இயல்பை விட 2-3 டிகிரி செல்சியஸ் கூடுதலாக இருக்கக்கூடும் என்றும் தெரிவித்தது.
வெப்பநிலை சார்ந்த சவால்களை எதிர்கொள்வதற்கு தத்தமது அமைச்சகங்கள்/ துறைகளில் மேற்கொள்ளப்பட்டு வரும் முன்னெச்சரிக்கை நடவடிக்கைகள் பற்றி சம்பந்தப்பட்ட துறைகள்/ அமைச்சகங்களின் செயலாளர்கள் விளக்கினார்கள். 2023- ஆம் ஆண்டில், இயல்பை விட கூடுதலான வெப்பநிலை பதிவாகக் கூடும் என்பதால் அது சார்ந்த பிரச்சினைகளை எதிர் கொள்வதற்கு தயாராக இருக்குமாறு மாநிலங்களையும், யூனியன் பிரதேசங்களையும் அமைச்சரவை செயலாளர் கேட்டுக்கொண்டார். உரிய காலத்தில் தடுப்பு நடவடிக்கைகளை அமல்படுத்துவதற்கு மத்திய அமைச்சகங்களும், துறைகளும் மாநிலங்கள் மற்றும் யூனியன் பிரதேசங்களுடன் இணைந்து பணியாற்றி வருவதாகவும் அவர் தெரிவித்தார்.
------
AD/RB/KPG
(Visitor Counter : 82
மத்திய அமைச்சரவை
உள்நாட்டிலேயே மருத்துவ உபகரணங்களை தயாரிப்பதை ஊக்குவிக்க அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் கீழ்கண்ட திட்டங்களுக்கு ஒப்புதல் அளிக்கப்பட்டது:
நான்கு மருத்துவ உபகரண பூங்காக்களில் பொது உட்கட்டமைப்பு வசதிகளுக்காக ரூ 400 கோடி மதிப்பில் மருத்துவ உபகரண பூங்கா ஊக்குவிப்பு திட்டம்.
உள்நாட்டிலேயே மருத்துவ உபகரணங்களை தயாரிப்பதை ஊக்குவிக்க ரூ3,420 கோடி மதிப்பில் தயாரிப்புச் சார்ந்த ஊக்கத்தொகை திட்டம்.
மேற்கண்ட திட்டங்களுக்காக வரும் ஐந்தாண்டுகளில், அதாவது 2020-21 முதல் 2024-25 வரை, இந்த தொகை செலவிடப்படும்.